Vonast eftir að fljúga fleiri Íslendingum að Miðjarðarhafinu Tíðar ferðir milli Íslands og Prag næsta sumar auka valkosti þeirra sem eru að leið í sólina í suðurhluta Evrópu . 21. nóvember 2019 Til Dubrovnik í Króatíu má komast með millilendingu í Prag fyrir um 58 þúsund krónur . Ferðalagið tekur um hálfan sólarhring . Mynd : Spencer Davis / Unsplash Frá Václav Havel flugvelli í Prag fljúga þotur systurfélaganna Czech Airlines og Smartwings títt til borga sem liggja við Miðjarðarhafið . Og stjórnendur félaganna gera sér vonir um að næsta sumar verði fleiri Íslendingar um borð í ferðunum suður á bóginn að sögn Vladimira Dufkova , talskonu Smartwings samsteypunnar . Ástæðan er sú næsta sumar mun Czech Airlines bjóða upp á daglegar ferðir milli Íslands og Prag í stað þriggja brottfara í viku . Þar með aukast möguleikarnir á tengiflugi frá Prag til Ítalíu , Króatíu , Bosníu eða jafnvel Frakklands . Samkvæmt athugun Túrista mega farþegar þó oft gera ráð fyrir langri bið á flugvellinum í Prag því þotan frá Íslandi fer í loftið um miðnætti og lendir hálf sjö að morgni í Tékklandi . Brottfarir til Suður-Evrópu frá Prag virðast flestar vera á dagskrá eftir hádegi . Kosturinn er hins vegar sá að hægt er að kaupa báða leggi á einum flugmiða og farþeginn er því á ábyrgð flugfélagsins ef seinkanir verða . Talskona Czech Airlines segir annars að fjölgun ferða til Íslands skrifist ekki aðeins á fyrrnefnt tækifæri í fleiri sólþyrstum íslenskum farþegum heldur líka þeirri staðreynd að eftirspurn eftir fluginu milli íslands og Tékklands er mikil . Til marks um það þá býður tékkneska flugfélagið í vetur upp á daglegar ferðir hingað frá Prag en þó með millilendingu í Kaupmannahöfn . Farþegar geta því valið á milli þess að fljúga aðeins til Danmerkur eða halda áfram til Tékklands líkt og Túristi hefur áður fjallað um . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is